b'\n_START_ARTICLE_\nKaiken se kest\xc3\xa4\xc3\xa4 (kirja)\n_START_SECTION_\nJuoni\n_START_PARAGRAPH_\nLuukas on j\xc3\xa4rjest\xc3\xa4nyt juhlat kodissaan, joihin h\xc3\xa4n on kutsunut koulukavereitaan. H\xc3\xa4n k\xc3\xa4y lukion urheiluluokkaa ja rakastaa koripalloa yli kaiken. H\xc3\xa4n on kutsunut juhliin my\xc3\xb6s samaa lukiota k\xc3\xa4yv\xc3\xa4n Tuukan, eiv\xc3\xa4tk\xc3\xa4 he tunne toisiaan. Tuukka ei ymm\xc3\xa4rr\xc3\xa4, miksi h\xc3\xa4net on kutsuttu juhliin ja on l\xc3\xa4hd\xc3\xb6ss\xc3\xa4 pois. Luukas ja Tuukka p\xc3\xa4\xc3\xa4tyv\xc3\xa4t saunaan suutelemaan ja Luukas kertoo olleensa ihastunut h\xc3\xa4neen jo pidemm\xc3\xa4n aikaa. Tuukan perhe on l\xc3\xa4hd\xc3\xb6ss\xc3\xa4 kes\xc3\xa4m\xc3\xb6kille nelj\xc3\xa4ksi viikoksi, eik\xc3\xa4 Tuukan \xc3\xa4iti anna h\xc3\xa4nelle lupaa j\xc3\xa4\xc3\xa4d\xc3\xa4 yksin kotiin. Tuukka pyyt\xc3\xa4\xc3\xa4 Luukasta mukaan m\xc3\xb6kille, jossa he jatkavat salaista suhdettaan._NEWLINE_Kun kes\xc3\xa4loma on ohi ja koulu alkaa, pojille j\xc3\xa4\xc3\xa4 v\xc3\xa4hemm\xc3\xa4n aikaa tavata toisiaan. Luukaksen vanhemmat ovat syv\xc3\xa4sti uskonnollisia ja he ovat aina p\xc3\xa4\xc3\xa4tt\xc3\xa4neet kaikki poikansa asiat. Pojat viihtyv\xc3\xa4t paljon yhdess\xc3\xa4, ja Luukaksen vanhemmat alkavat ep\xc3\xa4ill\xc3\xa4 poikien seurustelevan. T\xc3\xa4m\xc3\xa4n seurauksena poikien v\xc3\xa4lit viilenev\xc3\xa4t eiv\xc3\xa4tk\xc3\xa4 he ole puhev\xc3\xa4leiss\xc3\xa4 v\xc3\xa4h\xc3\xa4\xc3\xa4n aikaan._NEWLINE_Aikaa kuluu ja pojat muuttavat eri paikkakunnille. He eiv\xc3\xa4t n\xc3\xa4e toisiaan moneen vuoteen, mutta ajattelevat toisiaan kaiken aikaa. Er\xc3\xa4\xc3\xa4n\xc3\xa4 iltana Tuukka menee l\xc3\xa4heiseen y\xc3\xb6kerhoon kavereidensa kanssa, ja tapaa siell\xc3\xa4 Luukaksen. Tuukka juo tyrm\xc3\xa4ystipoilla ter\xc3\xa4stetyn juoman ja Luukas vie h\xc3\xa4net asuntoonsa y\xc3\xb6ksi. Luukaksen is\xc3\xa4 omistaa huonekalufirman ja on l\xc3\xa4hett\xc3\xa4m\xc3\xa4ss\xc3\xa4 poikaansa t\xc3\xb6ihin toiselle puolelle Suomea uuteen avattavaan huonekalumyym\xc3\xa4l\xc3\xa4\xc3\xa4ns\xc3\xa4, kun huomaa Tuukan olevan taas kuvioissa. T\xc3\xa4m\xc3\xa4 on ensimm\xc3\xa4inen kerta, kun Luukas vastustaa is\xc3\xa4ns\xc3\xa4 tahtoa. Lopulta Luukaksen vanhemmat hyv\xc3\xa4ksyv\xc3\xa4t poikien suhteen ja he muuttavat yhteen.'